જીવનમાંય આપણને એવી જ આદત વળગેલી છેને ! કોઈએ કશુંક કહ્યું, કોઈએ ગાળ દીધી કે આપણું ઇન્સલ્ટ કર્યું, કોઈએ એના સ્વાર્થ માટે આપણી ખુશામત કરી કે આપણને શાબાશીઓ આપી – એ કશું આપણે ડિલીટ કરી શકતા નથી. મનમાં અને હૃદયમાં એને સ્ટોર કર્યા કરીએ છીએ. જીવનની ડિવાઈસ ભારેખમ થતી રહે છે, વારંવાર હેંગ થતી રહે છે, આપણને નવું ક્રિએટિવ કશું વિચારવા દેતી નથી. આપણે મૂંઝાઈએ છીએ, ગૂંગળાઈએ છીએ. ન આપણે આગળ વધી શકીએ છીએ કે ન તો આપણે સંઘરેલી ફાલતુ વાતોના કૂંડાળામાંથી બહાર નીકળી શકીએ છીએ; ન આપણે બદલો લઈ શકીએ છીએ કે ન તો આપણે બદલો ચૂકવી શકીએ છીએ.